หุ้นเอเชียเปิดบวก ขานรับข่าวยาต้าน “โควิด-19″–สหรัฐเล็งเปิดเศรษฐกิจ
หุ้นเอเชียเปิดบวก ขานรับข่าวยาต้าน "โควิด-19"–สหรัฐเล็งเปิดเศรษฐกิจ
หุ้นเอเชียเปิดบวก ขานรับข่าวยาต้าน "โควิด-19"–สหรัฐเล็งเปิดเศรษฐกิจ
20 เม.ย. 2563

ตลาดหุ้นเอเชียปรับตัวเพิ่มขึ้นในเช้าวันนี้ ขานรับข่าวการพัฒนายารักษาโรคโควิด-19 รวมถึงการที่ประธานาธิบดีโดนัลด์ ทรัมป์ ของสหรัฐ ประกาศแนวทางสำหรับการเปิดเศรษฐกิจสหรัฐอีกครั้ง
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,689.85 จุด ลดลง 207.41 จุด, -1.04%
ดัชนี KOSPI ตลาดหุ้นเกาหลีใต้เปิดวันนี้ที่ 1,908.34 จุด ลดลง 6.19 จุด, -0.32%
ดัชนี SSE Composite ตลาดหุ้นจีนเปิดวันนี้ที่ 2,840.41 จุด เพิ่มขึ้น 1.92 จุด, +0.07%
ดัชนี HSI ตลาดหุ้นฮ่องกงเปิดวันนี้ที่ 24,503.56 จุด เพิ่มขึ้น 123.56 จุด, +0.51%
ดัชนี TAIEX ตลาดหุ้นไต้หวันเปิดวันนี้ที่ 10,612.45 จุด เพิ่มขึ้น 15.41 จุด, +0.15%
ดัชนี FTSE STI ตลาดหุ้นสิงคโปร์เปิดวันนี้ที่ 2,622.67 จุด เพิ่มขึ้น 8.07 จุด, +0.31%
ดัชนี FBMKLCI ตลาดหุ้นมาเลเซียเปิดวันนี้ที่ 1,411.69 จุด เพิ่มขึ้น 4.35 จุด, +0.31%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,813.93 จุด เพิ่มขึ้น 23.96 จุด, +0.41%
ส่วนนิตยสารด้านสุขภาพ STAT News ระบุว่า ผลการทดสอบยา Remdesivir ซึ่งเป็นยาต้านไวรัสที่ผลิตโดยบริษัท Gilead Sciences ของสหรัฐ พบว่ายาดังกล่าวสามารถใช้รักษาผู้ป่วยติดเชื้อไวรัสโควิด-19 จนหายดีได้
ขณะเดียวกัน นายพอล ฮัดสัน ประธานเจ้าหน้าที่บริหารของบริษัทซาโนฟีของฝรั่งเศสคาดว่า บริษัทจะสามารถผลิตวัคซีนต้านไวรัสโควิด-19 จำนวน 600 ล้านโดสได้ภายในปีหน้า ถ้าหากการทดสอบทางคลินิกร่วมกับบริษัทแกล็กโซสมิทไคลน์ (GSK) ของอังกฤษมีความคืบหน้าตามแผนที่วางไว้
นอกจากนี้ ตลาดยังได้แรงหนุนจากการที่ประธานาธิบดีโดนัลด์ ทรัมป์ ได้เปิดเผยแนวทางการผ่อนคลายมาตรการล็อกดาวน์ในรัฐต่าง ๆ หลังจากที่มีการบังคับใช้มาตรการอย่างเข้มงวดเพื่อควบคุมการแพร่ระบาดของไวรัสโควิด-19
ทั้งนี้ แผน “Opening Up America Again” จะแบ่งออกเป็น 3 ระยะ โดยผู้ว่าการของแต่ละรัฐ จะเป็นผู้ตัดสินใจขั้นสุดท้ายในการยกเลิกมาตรการล็อกดาวน์เพื่อเปิดเศรษฐกิจของสหรัฐอีกครั้ง อย่างไรก็ดี แผนการดังกล่าวยังไม่ได้ระบุวันเวลาที่ชัดเจนว่าจะสามารถเปิดเศรษฐกิจสหรัฐได้อีกครั้งเมื่อใด แม้ปธน.ทรัมป์เปิดเผยเมื่อต้นสัปดาห์นี้ว่า บางรัฐอาจสามารถเปิดเศรษฐกิจได้ก่อนเดือนพ.ค.นี้ก็ตาม